इंडियाना जोन्स अँड द टेम्पल ऑफ डूम

इंडियाना जोन्स अँड द टेम्पल ऑफ डूम  हा १९८४मध्ये प्रदर्शित अमेरिकन थरारपट आहे. जॉर्ज लुकासच्या कथेवर स्टीव्हन स्पीलबर्गनी दिग्दर्शित केलेला हा चित्रपट आहे. इंडियाना जोन्स चित्रपट मालिकेतील हा दुसरा चित्रपट आहे. याचे कथानक इंडियाना जोन्स अँड रेडर्स ऑफ द लॉस्ट आर्क या पहिल्या चित्रपटाच्या कथेच्या आधी घडते. या चित्रपटात हॅरिसन फोर्ड, केट कॅपशॉ, अमरीश पुरी, रोशन सेठ, फिलिप स्टोन आणि के हुई क्वान यांनी भूमिका केल्या आहेत.

कथानक

ब्रिटिश भारतातील एका गावात कालीदेवतेची पूजा करणाऱ्या ठगी पंथाने थरथराट माजवलेला आहे. बाल गुलामगिरी, काळी जादू आणि नरबळी देणाऱ्या या टोळक्यापासून वाचविण्यासाठी गावकरी इंडियाना जोन्सला साकडे घालतात व तो ठगांचे ठाणे नेस्तनाबूद करून तेथील लहान मुलांना सोडवतो.
इवलेसे| अमरीश पुरी खलनायक मोला रामच्या भूमिकेत होते. स्पीलबर्गने नंतर टिप्पणी केली "अमरीश हा माझा आवडता खलनायक आहे. हा जगातील  सर्वोत्तम खलनायक आहे." 

 वाद 
या चित्रपटातील भारताचे चित्रण वादग्रस्त ठरले. भारतात चित्रपटावर तात्पुरती बंदी घातल्याने हा चित्रपट येथील चित्रपटगृहात प्रदर्शित झाला नाही. कालांतराने हा चित्रपट व्हिडीयो वर प्रदर्शित झाला.   

चित्रपटात दाखविलेले भारतीय खाद्यपदार्थांवरून टीकेचे वादळ उठले होते. चित्रपटातील भारतीय माणसे सापाची पिल्ले, डोळ्यांचे सूप, किडे आणि माकडाचा मेंदू खाताना दाखवले आहेत. हे पाहून भारतात असेच खाणे प्रचलित आहे असे अनेक ठिकाणी शिकवत जात असल्याचे दिसून आले.Rosser, Yvette.   याशिवाय चित्रपटातील व्हाइट सेव्हियर कथानकाबद्दलही टीका झाली. भारतातील गरीब बिचारी जनतेला गोरा नायक अचानक येउन त्यांचा तारणहार ठरतो असे दाखविले गेले आहे.

 संदर्भ 

वर्ग:इ.स. १९८४ मधील इंग्लिश चित्रपट
वर्ग:इंडियाना जोन्स